ขอสอบถามหน่อยค่ะมีอะไรกับแฟนครั้งแรกแต่ใส่ถุง แต่ยังมีเลือดออกหลังจากมีเพศสัมพันธ์แล้ว1-2 วัน แล้วรู้สึกกลิ่นไม่พึงประสงค์อาการแบบนี้ต้องพบแพทย์มั้ยค่ะ. แล้วใส่ถุงป้องกันได้กี่เปอร์เซ็นค่ะ กังวลใจมากเลย
สวัสดีค่ะ หากใส่ถุงยางอนามัยที่ไม่ขาด ไม่รั่ว ใส่ตลอดการมีเพศสัมพันธ์ สามารถป้องกันการตั้งครรภ์ได้ประมาณ 98-99% ค่ะอาการเลือดออกหลังมีเพศสัมพันธ์อาจเกิดจากการฉีกขาดของเยื่อบุอวัยวะเพศ การติดเชื้อในมดลูก/ปากมดลูก/ช่องคลอด หรือมีเนื้องอกที่ปากมดลูก หากมีเลือดออกเรื้อรัง เป็นทุกครั้งที่มีเพศสัมพันธ์ ปวดหน่วงท้องน้อยร่วมด้วย ควรไปพบสูตินรีแพทย์เพื่อตรวจเพิ่มเติมค่ะเบื้องต้นควรรักษาความสะอาดที่อวัยวะเพศด้วยการล้างน้ำเปล่าสะอาดภายนอก ไม่สวนล้างช่องคลอด งดการมีเพศสัมพันธ์ไปก่อน ใส่เสื้อผ้าที่ระบายอากาศได้ดี ไม่อับชื้น